b'\n_START_ARTICLE_\nAuto promet Sisak\n_START_SECTION_\nPovijest\n_START_PARAGRAPH_\nTrgova\xc4\x8dko dru\xc5\xa1tvo Auto promet Sisak osnovano je 14.studenog 1958. godine kao poduze\xc4\x87e \xc5\xbeeljezara Autosaobra\xc4\x87aj Sisak sa zadatkom prijevoza \xc5\xbeeljezne ruda\xc4\x8de, kamena vapnenca, te prijevoza radnika na posao i s posla. U tu svrhu kori\xc5\xa1teno je 10 kamiona i 6 autobusa._NEWLINE_Ve\xc4\x87 tada se formiraju prve mre\xc5\xbee linija za gradsko-prigradsko podru\xc4\x8dje uklju\xc4\x8duju\xc4\x87i i jednu me\xc4\x91ugradsku liniju Lonja \xe2\x80\x93 Sisak \xe2\x80\x93 Zagreb._NEWLINE_Iz prostora \xc5\xbeeljezare na novu \xe2\x80\x93 sada\xc5\xa1nju lokaciju (Zagreba\xc4\x8dka 19 u Sisku) poduze\xc4\x87e se seli 1. lipnja 1961. godine i mijenja naziv u Auto poduze\xc4\x87e Sisak._NEWLINE_Prolaze\xc4\x87i kroz razli\xc4\x8dite faze, u svim svojim razvojnim transformacijama pa i promjenama u imenu, Dru\xc5\xa1tvo je zadr\xc5\xbealo osnovnu funkciju prijevoza putnika u javnom i cestovnom prometu uz odr\xc5\xbeavanje i remont teretnih motornih vozila.\n_START_SECTION_\nPutni\xc4\x8dki promet\n_START_PARAGRAPH_\nOdjel prometa je najve\xc4\x87a poslovna i organizacijska jedinica poduze\xc4\x87a Auto promet Sisak d.o.o. U svom sastavu ima 75 radnika i 48 autobusa. Djelatnost prijevoza putnika obavlja u lokalnom, \xc5\xbeupanijskom, me\xc4\x91u\xc5\xbeupanijskom i me\xc4\x91unarodnom prometu. Ukupan broj prevezenih putnika je oko 1,5 milijuna godi\xc5\xa1nje._NEWLINE_Auto promet Sisak tako\xc4\x91er obavlja kolodvorske usluge na Autobusnom kolodvoru Sisak. Na kolodvoru i u autobusima uvedena je nova tehnologija izdavanja voznih karata.'